На основу члана 20. став 1 тачка 17. и члана 32. став 6 Закона о локалној самоуправи (Службени гласник РС, број 129/07 и 83/2014 – др.закон)[[1]](#footnote-1)[[2]](#footnote-2), члана 209. Закона о социјалној заштити (Службени гласник РС, број 24/11), на основу члана Статута града/општине \_\_\_\_\_\_\_\_\_ (Службени лист града/општине \_\_\_\_\_, број), Скупштина града/општине \_\_\_\_\_\_\_\_\_\_, на седници одржаној \_\_\_\_\_\_\_\_. године, доноси

**ОДЛУКУ О СОЦИЈАЛНОЈ ЗАШТИТИ  
ОПШТИНЕ/ГРАДА \_\_\_\_\_\_**

**Део први: Уводне одредбе**

**Члан 1.**

*Предмет одлуке[[3]](#footnote-3)*

Одлуком о социјалној заштити утврђују се права грађана/ки града/општине \_\_\_\_\_ на услуге социјалне заштите и мере материјалне подршке, поступци за остваривање права, права и обавезе **корисника** социјалне заштите, финансирање социјалне заштите, као и друга питања од значаја за социјалну заштиту на нивоу локалне заједнице у складу са Законом о социјалној заштити.

Сви појмови у овој одлуци употребљени у граматичком мушком роду подразумевају мушки и женски природни род.

**Члан 2.**

*Права на социјалну заштиту[[4]](#footnote-4)*

Сваки појединац и породица којима је неопходна друштвена помоћ и подршка ради савладавања социјалних и животних тешкоћа и стварање услова за задовољење основних животних потреба имају право на социјалну заштиту у складу са законом, у висини, под условима и на начин утврђено овом одлуком и у складу са материјалним и другим могућностима града/општине.

Права на социјалну заштиту обезбеђују се пружањем услуга социјалне заштите и материјалном подршком.

Права утврђена овом одлуком везана су за личност и не могу се преносити.

**Члан 3.**

*Корисници социјалне заштите[[5]](#footnote-5)*

Корисник права на услуге социјалне заштите и мере материјалне подршке јесте појединац, односно породица која се суочава с препрекама у задовољавању потреба, услед чега не може да достигне или да одржи квалитет живота, или која нема довољно средстава за подмирење основних животних потреба, а не може да их оствари својим радом, приходом од имовине или из других извора.

Породицом у смислу остваривања права на мере материјалне подршке сматрају се супружници и ванбрачни партнери, деца и сродници у правој линији без обзира на степен сродства, као и сродници у побочној линији до другог степена сродства, под условом да живе у заједничком домаћинству.

Лице које је закључило уговор о доживотном издржавању не може да оствари права из ове одлуке, као ни појединац, односно члан породице који је способан за рад, уколико одбије понуђено запослење, радно ангажовање на привременим, повременим и сезонским пословима, стручно оспособљавање, преквалификацију, доквалификацију.

Корисници права на социјалну заштиту су грађани/ке који имају пребивалиште на територији града/општине \_\_\_\_\_\_\_\_\_.

Изузетно, право на социјалну заштиту у складу са одредбама ове одлуке признаје се и:

* лицима која имају боравиште на територији града/општине која се нађу у стању потребе за услугама социјалне заштите и мерама материјалне подршке;
* лицима која се нађу у скитњи или им је из других разлога потребно обезбедити право на социјалну заштиту;
* корисницима социјалних услуга који имају пребивалиште на територији других општина, у складу са одредбама међуопштинског споразума о пружању услуга социјалне заштите;
* страним држављанима и лицима без држављанства у потреби за социјалном заштитом, у складу са Законом и међународним уговорима.

**Члан 4.**

*Средства за остваривање права на социјалну заштиту[[6]](#footnote-6)*

Средства за обављање делатности социјалне заштите у надлежности локалне самоуправе обезбеђују се у буџету града/општине\_\_\_\_\_\_\_.

Средства за обезбеђивање услуга социјалне заштите могу се прибављати и путем донација, као и уступањем имовине, оснивањем задужбина и фондација, у складу са законом.

Имовина намењена социјалној заштити може се користити искључиво за обезбеђење услуга социјалне заштите.

Средства за обезбеђивање права на услуге социјалне заштите предвиђене овом одлуком обезбеђују се и из наменских трансфера буџета Републике Србије у складу са чланом 207. Закона о социјалној заштити и Уредбом о наменским трансферима**[[7]](#footnote-7)**.

У обезбеђивању средстава за пружање услуга социјалне заштите учествује и корисник, у обиму и на начин утврђен законом и овом одлуком.

**Члан 5.**

*Поступак за остваривање права на социјалну заштиту*

На поступак за остваривање права на услуге социјалне заштите и мере материјалне подршке предвиђене овом одлуком, примењују се одредбе закона којим се уређује општи управни поступак, ако Законом о социјалној заштити није другачије одређено.

Средства за покриће трошкова поступка за остваривање права из ове одлуке обезбеђују се у буџету града/општине \_\_\_\_\_ и те трошкове не сносе грађани[[8]](#footnote-8).

**Члан 6.**

*Сарадња у обезбеђивању права на социјалну заштиту[[9]](#footnote-9)*

Град/општина \_\_\_\_\_\_\_\_\_\_ у обезбеђивању права грађана на социјалну заштиту сарађује са установама и другим облицима организовања утврђених законом/има преко којих обављају делатност: пружаоцима услуга социјалне заштите, установама предшколског, основног, средњег и високог образовања; здравственим установама, полицијом, правосудним и другим државним органима, удружењима и другим правним и физичким лицима.

Сарадња у пружању услуга социјалне заштите остварује се у оквирима и на начин утврђен споразумима о сарадњи.

За потребе имплементације Уредбе о мерама социјалне укључености корисника новчане социјалне помоћи[[10]](#footnote-10), град/општина \_\_\_\_\_\_\_ ће донети протокол о сарадњи са Центром за социјални рад и носиоцима појединих активности којим ће се утврдити начин сарадње у спровођењу мера социјалне укључености корисника новчане социјалне помоћи.

**Део други: Услуге социјалне заштите**

Глава 1. Сврха, врсте и корисници услуга

**Члан 7.**

*Сврха услуга социјалне заштите*

**Услуге социјалне заштите** су активности пружања подршке и помоћи појединцу и породици ради побољшања, односно очувања квалитета живота, отклањања или ублажавања ризика неповољних животних околности, као и стварања могућности да самостално живе у друштву.

**Члан 8.**

*Услуге социјалне заштите*

У складу са чланом 40 Закона о социјалној заштити град/општина \_\_\_\_\_\_\_\_\_\_ обезбеђује следеће групе услуга социјалне заштите:

* дневне услуге у заједници
* услуге смештаја
* услуге подршке за самосталан живот
* саветодавно-терапијске и социјално-едукативне услуге
* остале услуге социјалне заштите у складу са потребама локалне заједнице
* иновационе услуге

**Члан 9.**

*Правилници и одлука о цени услуга*

Спецификација услуга у складу са Правилником о ближим условима и стандардима за пружање услуга социјалне заштите, обезбеђивање и пружање услуга, као и критеријуми за учешће корисника и њихових сродника у цени услуге биће дефинисани правилником за сваку од услуга предвиђених овом одлуком.

Градско/општинско веће даје сагласност на предлог правилника лиценцираног пружаоца услуге изабраног у поступку јавне набавке услуга социјалне заштите, као и сагласност на предлог правилника пружаоца услуге који је одабран по основу јавног конкурса, у случају када је реч о услугама које нису стандардизоване.

Сагласност на Одлуку о цени услуга социјалне заштите, на предлог градске/општинске управе задужене за послове социјалне заштите, даје градско/општинско веће.

ОПЦИОНО

Правилник о норамтивнима и стандардима о цени услуге (укључујући и критеријуме и мерила за учешће корисника у цени услуге), одлуку о цени услуге социјалне заштите усваја локална скупштина, на предлог градског/општинског већа.

*Одељак 1. Дневне услуге у заједници*

**Члан 10.**

*Сврха дневних услуга у заједници*

Дневне услуге у заједници обухватају активности које подржавају боравак корисника у породици и непосредном окружењу.

**Члан 11.**

*Дневне услуге у заједници*

Град/општина \_\_\_\_\_\_\_\_\_ обезбеђује право на следеће дневне услуге у заједници:

* помоћ у кући за одрасла и старија лица/децу са сметњама у развоју/лица са менталним и интелектуалним потешкоћама/другим рањивих групама у складу са потребама локалне заједнице.
* дневни боравак за децу и младе са сметњама у развоју/ за одрасла и старија лица/ за децу и младе у сукобу са законом;
* свратиште за децу, младе, одрасла или старија лица који живе или раде на улици или добровољно затраже или пристану на услугу.

*1.1. Помоћ у кући за одрасла и старија лица*

**Члан \_\_.**

*Сврха услуге помоћ у кући*

Помоћ у кући пружа се када је породична подршка недовољна или није расположива, у складу са идентификованим индивидуалним потребама старијих особа, које услед немоћи или смањених функционалних способности нису у стању да живе без помоћи других лица.

Услуга помоћи кући се пружа корисницима у урбаном и руралном подручју града/општине \_\_\_\_\_\_\_\_\_.

**Члан \_\_.**

*Корисници услуге помоћ у кући*

Корисник права на услуге социјалне заштите и мере материјалне подршке јесте појединац, односно породица која се суочава с препрекама у задовољавању потреба, услед чега не може да достигне или да одржи квалитет живота, или која нема довољно средстава за подмирење основних животних потреба, а не може да их оствари својим радом, приходом од имовине или из других извора.

Лице које је закључило уговор о доживотном издржавању не може да оствари права из ове одлуке, као ни појединац, односно члан породице који је способан за рад, уколико одбије понуђено запослење, радно ангажовање на привременим, повременим и сезонским пословима, стручно оспособљавање, преквалификацију, доквалификацију.

Корисници услуге помоћу у кући су:

* лица старија од 65 година која живе сама у домаћинству или са другим лицима неспособним за пружање помоћи и одрасла лица са хроничним обољењима, која су теже или тешко покретна без обзира на старосну границу у складу са Правилником о ближим условима и стандардима за пружање услуга социјалне заштите;
* одрасла лица са интелектуалним и менталим потешкоћама без обзира на старосну границу;
* деца са сметњама у развоју;
* \_\_\_\_\_\_ (друге корисничке групе у складу са потребама локалне заједнице).

*1.2. Дневни боравак*

**Члан \_\_.**

*Сврха услуге дневног боравка*

Сврха услуге дневног боравка састоји се у унапређењу квалитета живота корисника у властитој социјалној средини кроз одржање и развијање социјалних, психолошких и физичких функција и вештина, како би се у што већој мери оспособили за самосталан живот.

Кроз услугу дневног боравка корисници у организованом окружењу, и уз потребан надзор, задовољавају развојне потребе, стичу и развијају животне вештине, личну и друштвену одговорност ради развоја самосталности, социјалних, сазнајних и других важних функција.

Услугом дневног боравка реализује се позитивно и конструктивно искуство боравка изван породице, а члановима породице слободно време за бављење радним и другим активностима. Услуга дневног боравка се реализује кроз осмишљене програме, у планираним и ограниченим временским периодима.

**Члан \_\_.**

*Корисници услуге дневног боравка*

Услуге дневног боравка доступне су[[11]](#footnote-11):

* деци и младима са телесним инвалидитетом, односно интелектуалним тешкоћама, који имају потребу за дневном негом, надзором и подршком у одржању и развијању потенцијала, на начин који не омета њихово школовање;
* одраслима са телесним инвалидитетом, односно интелектуалним тешкоћама, који имају потребу за дневном негом и надзором, и подршком у одржању и развијању њихових потенцијала;
* деци и младима који су у сукобу за законом, родитељима, школом или заједницом на начин који не омета њихово школовање или одлазак на посао;
* одраслим и старијим лицима којима је потребна дневна нега и надзор;
* ..... друге циљне групе у складу са потребама локалне заједнице.

*1.3. Лични пратилац детета*

**Члан \_\_.**

*Сврха услуге лични пратилац детета*

Сврха ангажовања личног пратиоца је пружање детету одговарајуће индивидуалне практичне подршке ради укључивања у редовно школовање, и активности у заједници, ради успостављања што већег нивоа самосталности.

Услугу непосредно пружа лични пратилац детета кроз активности које се планирају и реализују у складу са индивидуалним потребама детета, у области кретања, одржавања личне хигијене, облачења, храњења и комуникације са другима.

Услуга се може користити до краја редовног школовања укључујући завршетак средње школе.

**Члан \_\_.**

*Корисници услуге лични пратилац детета*

Лични пратилац доступан је детету са инвалидитетом односно са сметњама у развоју, коме је потребна подршка за задовољавање основних потреба у свакодневном животу у области кретања, одржавања личне хигијене, храњења, облачења и комуникације са другима, под условом да је укључено у васпитно-образовну установу, односно школу, до краја редовног школовања, укључујући завршетак средње школе.

*1.4. Свратиште*

**Члан \_\_.**

*Сврха услуге свратишта*

Сврха услуге свратишта је пружање привремених и повремених интервенција и задовољавање тренутних потреба корисника, као и посредовање у обезбеђивање других услуга у заједници.

**Члан \_\_.**

*Корисници услуге свратишта*

Услуга свртиште доступна је **деци / младима / одраслим и старијим лицима** који живе или раде на улици и добровољно затраже или пристану на услугу.

*Одељак 2. Услуге смештаја*

**Члан \_\_.**

*Сврха и корисници услуге смештаја*

Услуге смештаја обезбеђују кориснику краткотрајни смештај, осигуравају му безбедност, задовољење његових основних потреба и приступ другим услугама, и изналажење одрживих решења за кризну ситуацију, док се не утврди одговарајући облик заштите или обезбеђивање у месту пребивалишта.

**Члан \_\_.**

*Услуга смештаја у заједници које обезбеђује јлс*

Град/општина \_\_\_\_\_\_\_\_\_ обезбеђује следеће услуге смештаја:

* **привремени смештај у прихватилиште за одрасла и старија лица**
* **привремени смештај у прихватилиште за жртве насиља у породици**
* **предах смештај**

*2.1. Привремени смештај у прихватилиште за одрасла и старија лица*

**Члан \_\_.**

*Сврха услуге смештај у прихватилиште за одрасла и старија лица*

Смештајем у прихватилиште за одрасла и старија лица кориснику се обезбеђује краткотрајан смештај и осигурава безбедност, задовољење његових основних потреба, изналажење одрживих решења за кризне ситуације и приступ другим услугама.

**Члан \_\_.**

*Корисници услуге смештај у прихватилиште за одрасла и старија лица*

Корисници услуге привременог смештаја у прихватилиште су одрасла и старија лица која имају пребивалиште на територији града/општине \_\_\_\_\_\_.

Услуга привременог смештаја у прихватилиште за одрасла и старија лица доступна је корисницима који немају пребивалиште на територији града/општине \_\_\_\_\_\_\_, под условима и на начин дефинисаним споразумом о међуопштинској сарадњи.

*2.2. Привремени смештај у прихватилиште за жртве насиља у породици*

**Члан \_\_.**

*Сврха услуге привремени смештај у прихватилиште за жртве насиља у породици*

Прихватилиште за жртве породичног насиља обезбеђује смештај и исхрану, приступ здравственој заштити, правну помоћ, саветовање и консултације, психо-социјалну подршку, упућивање на оспособљавање за рад, упућивање и повезивање са другим службама у заједници.

Услуга из става 1. овог члана обезбеђује се у ситуацијама акутног стања насиља у породици (наношење или покушај наношења телесне повреде, изазивање страха претњом, присиљавање или навођење на сексуални однос, ограничавање слободе кретања или комуницирања са трећим лицима, вређање као и свако друго дрско, безобзирно и злонамерно понашање).

**Члан \_\_.**

*Корисници услуге привремени смештај у прихватилиште за жртве насиља у породици*

Услуга привременог смештаја у прихватилиште за жртве насиља у породици обезбеђује се деци и ненасилном родитељу, жртвама породичног злостављања и занемаривања, над којима се насиље врши.

Услуга привременог смештаја у прихватилиште за жртве насиља у породици доступна је корисницима који немају пребивалиште на територији града/општине \_\_\_\_\_\_\_, под условима и на начин дефинисаним споразумом о међуопштинској сарадњи.

*2.3. Предах смештај*

**Члан \_\_.**

*Сврха услуге предах смештај*

Сврха услуге предаха је краткорочни и повремени смештај детета са сметњама у развоју, који се обезбеђује као дневни, викенд или вишедневни смештај, чиме се пружа подршка како детету тако и породици детета у одржавању и подизању квалитета њиховог живота с циљем останка детета у породици.

Предах смештајем обезбеђује се краткорочна и повремена нега деци и младима са сметњама у развоју, унапређују се и развијају вештине самосталног живота, стварају могућности за укључивање у заједницу, као и за развијање, очување и унапређење снага породице.

**Члан \_\_.**

*Корисници услуге предах смештај*

Услуга предах смештаја доступна је деци са сметњама у развоју и њиховим породицама тј. старатетљима који имају пребивалиште на територији града/општине\_\_\_\_\_\_\_\_\_\_\_\_\_\_\_\_\_.

Услуга предах смештаја за децу са сметњама у развоју доступна је корисницима који немају пребивалиште на територији града/општине \_\_\_\_\_\_\_, под условима и на начин дефинисаним споразумом о међуопштинској сарадњи.

*Одељак 3. Услуге подршке за самосталан живот*

**Члан \_\_.**

*Сврха и корисници услуге подршка за самосталан живот*

Услуге подршке за самосталан живот пружају се појединцу да би се његове могућности за задовољење основних потреба изједначиле са могућностима осталих чланова друштва, да би му се побољшао квалитет живота и да би могао да води активан и самосталан живот у друштву.

**Члан \_\_.**

*Услуга подршке за самосталан живот које обезбеђује јлс*

Град/општина \_\_\_\_\_\_обезбеђује следеће врсте услуга подршке за самосталан живот:

* **Становање уз подршку за особе са физичким инвалидитетом, интелектуалним или менталним потешкоћама;**
* **Становање уз подршку за младе који се осамостаљују;**
* **Персонална асистенција.**

*3.1. Становање уз подршку за особе са физичким инвалидитетом, интелектуалним или менталним тешкоћама*

**Члан \_\_.**

*Сврха услуге становања за особе са физичким инвалидитетом,   
интелектуалним или менталним тешкоћама*

Сврха услуге становања уз подршку за особе са физичким инвалидитетом, интелектуалним или менталним тешкоћама јесте помоћ и подршка у стицању што већег степена самосталности корисника која им омогућава независтан живот у заједници.

Услуга становања уз подршку доступна је надуже две године.

**Члан \_\_.**

*Корисници услуге становања за особе физичким инвалидитетом,   
интелектуалним или менталним тешкоћама*

Услуга је намењена лицима узраста између 15 и 26 година, која, по престанка смештаја у установу социјалне заштите или хранитељску породицу, као и по престанку боравка у установи за васпитање деце и омладине, односно у установи за извршење кривичних санкција, не могу или не желе да се врате у биолошку или сродничку породицу, нити су у могућности да започну самосталан живот.

Услуга становања уз подршку за особе са физичким инвалидитетом, интелектуалним или менталним тешкоћама доступна је и корисницима који немају пребивалиште на територији града/општине \_\_\_\_\_\_\_, под условима и на начин дефинисаним споразумом о међуопштинској сарадњи.

*3.2. Становање уз подршку за младе који се осамостаљују*

**Члан \_\_.**

*Сврха услуге становање уз подршку за младе који се осамостаљују*

Сврха услуге становања уз подршку за младе који се осамостаљују је помоћ и подршка у стицању самосталности и интеграције у заједницу.

**Члан \_\_.**

*Корисници услуге становање уз подршку за младе који се осамостаљују*

Услуга становања уз подршку доступна је најдуже две године лицима узраста између 15 и 26 година, која немају могућности да и даље живе у биолошким или сродничким породицима, као алтернатива смештају у установу социјалне заштите или хранитељску породицу, односно ради оспособљавања за самосталан живот.

Услуга становања уз подршку доступна је и лицима узраста између 15 и 26 година, које по престанку смештаја у установи социјалне заштите или хранитељској породици, као и по престанку боравка у установи за васпитање деце и омладине, односно у установи за извршење кривичних санкција, не могу или не желе да се врате у биолошку или сродничку породицу, нити су у могућности да започну самосталан живот;

Услуга становања уз подршку за младе који се осамостаљују доступна је корисницима који немају пребивалиште на територији града/општине \_\_\_\_\_\_\_, под условима и на начин дефинисаним споразумом о међуопштинској сарадњи.

*3.3. Персонална асистенција*

**Члан \_\_.**

*Сврха услуге персонална асистенција*

Сврха услуге персоналне асистенције је пружање одговарајуће индивидуалне практичне подршке која је кориснику неопходна за задовољавање личних потреба и укључивање у образовне, радне и друштвене активности у заједници, ради успостављања што већег нивоа самосталности[[12]](#footnote-12).

**Члан \_\_.**

*Корисници услуге персонална асистенција*

Услуге персоналне асистенције доступне су пунолетним лицима са инвалидитетом, којима је утврђена потреба за првим или другим степеном подршке, који остварују право на увећани додатак на туђу негу и помоћ, имају способност за самостално доношење одлука, радно су ангажовани или активно укључени у рад различитих удружења грађана, спортских друштава, политичких партија и других облика друштвеног ангажмана, односно, укључени су у редовни или индивидуални образовни програм[[13]](#footnote-13).

*Одељак 4. Саветодавно-терапијске и социјално-едукативне услуге[[14]](#footnote-14)*

**Члан \_\_.**

*Сврха и врсте саветодавно-терапијских и социјално-едукативних услуга*

Саветодавно-терапијске и социјално-едукативне услуге пружају се као вид помоћи појединцима и породицама, ради унапређивања породичних односа, превазилажења кризних ситуација и стицања вештина за самосталан и продуктиван живот у друштву.

**Члан \_\_.**

*Врсте саветодавно-терапијских и социјално-едукативних услуга*

Град/општина \_\_\_\_\_\_\_\_\_ обезбеђује право на следеће Саветодавно-терапијске и социјално-едукативне услуге:

* **социјално-едукативне услуге;**
* **терапијске услуге;**
* **медијацију;**
* **саветодавне услуге;**
* **мобилни тим за хитне интервенције.**

*Одељак 5. Остале услуге и иновационе услуге социјалне заштите у складу са потребама локалне заједнице[[15]](#footnote-15)*

Град/општина обезбеђује следеће остале и иновационе услуге:

* **нпр. Социјално становање у заштићеним условима**
* **нпр. Специјализовани превоз за особе са инвалидитетом**
* **Навести и друге услуге које се успостављају у складу са потребама локалне заједнице .....**

*5.1. \_\_\_\_\_\_\_\_\_\_\_\_\_\_\_\_\_\_\_ (Навести назив услуге која се успоставља)*

**Члан \_\_.**

*Сврха услуге (навести сврху услуге)*

**Члан \_\_.**

*Корисници услуге ( навести кориснике услуге)*

Глава 2. Обезбеђење услуга социјалне заштите

*Одељак 1. Наручивање услуга социјалне заштите[[16]](#footnote-16)*

**Члан \_\_.**

*Наручивање услуга путем јавне набавке*

Пружање услуга социјалне заштите из ове Одлуке за које су, од стране Министарства рада, запошљавања, борачких и социјалних питања Правилником о ближим условима и стандардима за пружања услуга социјалне заштите, прописани стандарди за пружање услуга, поверава се уговором овлашћеном пружаоцу услуге изабраном у поступку јавне набавке у складу са Законом о социјалној заштити и Законом о јавним набавкама.

Орган градске/општинске управе надлежан за социјалну заштиту, као наручилац услуге, позив за подношење понуда за пружање услуга социјалне заштите објављује у складу са законом којим се уређују јавне набавке[[17]](#footnote-17).

**Члан \_\_.**

*Уговор о јавној набавци*

Уговор о јавној набавци услуге закључује се између наручиоца услуге и одабраног ***овлашћеног пружаоца услуге***[[18]](#footnote-18)социјалне заштите, и њиме се обавезно уређује начин плаћања, праћење и трајање пружања услуге, као и начин извештавања и услови раскида уговора.

**Члан \_\_.**

*Међуопштинско наручивање услуга*

У циљу економичнијег и ефикаснијег обезбеђивање услуга социјалне заштите, надлежни орган градске/општинске управе, може, на основу међуопштинског споразума, објавити заједнички позив за подношење понуда за пружање услуга[[19]](#footnote-19).

**Члан \_\_.**

*Наручивање услуга путем конкурса*

Услуге социјалне заштите за које нису прописани стандарди обезбеђују се путем јавног конкурса, а права и обавезе локалне самоуправе и изабраног пружаоца услуге регулишу се уговором.

Обавезни елементи уговора се односе на дефинисање садржине услуге, начина и динамике плаћања, трајање услуге, извештавања о пруженим услугама и услови за раскид уговора.

Глава 3. Поступак за коришћење услуга социјалне заштите

*Одељак 1. Покретање поступка за признавање права на услуге социјалне заштите*

**Члан \_\_.**

*Покретање поступка за признавање права на услугу социјалне заштите*

Иницијативу за покретање поступка за признавање права на услуге социјалне заштите може поднети свако физичко или правно лице.

Центар за социјални рад је надлежан за покретање поступка за коришћење услуге лицу које се затекло на територији града/општине \_\_\_\_\_, у случају потреба за неодложном интервенцијом.

*Одељак 2. Одлука о коришћењу услуге[[20]](#footnote-20)*

**Члан \_\_.**

*Надлежност за признавање права[[21]](#footnote-21)*

Поступак за коришћење услуге из ове одлукекоју обезбеђује град/општина \_\_\_\_\_\_\_ спроводи центар за социјални рад, по службеној дужности или на захтев корисника.

Центар за социјални рад је месно надлежан за спровођење поступка за признавање права на услугу за кориснике који имају пребивалиште на територији града/општине \_\_\_\_\_\_\_\_\_\_\_.

Изузетно, центар за социјални рад може спровести поступак за коришћење услуге из става 1. овог члана у случају да корисник има боравиште на територији града/општине \_\_\_\_\_\_\_\_\_.

Центар за социјални рад одлучује о коришћењу услуга предвиђених овом одлуком, применом одредаба закона којим се уређује општи управни поступак, ако Законом о социјалној заштити није другачије одређено.

У поступку одлучивања о признавању права на услуге социјалне заштите које се пружају деци и младима, а које су признате овом одлуком центар за социјални рад, по потреби, прибавља мишљење Интерресорне комисије.

**Члан \_\_.**

*Решење о признавању права[[22]](#footnote-22)*

Ако водитељ случаја, односно, када је то законом и другим прописом одређено – стручни тим центра за социјални рад, процени да корисник има потребу за услугом центар за социјални рад доноси решење о признавању права на коришћење услуге коју обезбеђује јединица локалне самоуправе и упућује корисника код изабраног пружаоца услуге.

**Члан \_\_.**

*Упућивање корисника ради коришћења услуга обезбеђених путем јавне набавке[[23]](#footnote-23)*

Центар за социјални рад упућује корисника, ради коришћења услуге/а коју је град / општина \_\_\_\_\_\_ обезбедила путем јавне набавке, овлашћеном пружаоцу услуге са којим је закључен Уговор о пружању услуге.

**Члан \_\_.**

*Решење о одбијању захтева за коришћење услуге[[24]](#footnote-24)*

Ако водитељ случаја, односно стручни тим центра за социјални рад процени да корисник нема потребу за услугом , захтев за коришћење тражене услуге социјалне заштите одбиће се решењем.

**Члан \_\_.**

*Жалба на решење којим се одбија захтев за коришћење услуге[[25]](#footnote-25)*

Против решења којим се одбија захтев за коришћење услуге може се изјавити жалба у року од 15 дана.

Жалба из става 1. овог члана изјављује се градском/општинском већу као надлежном органу јединице локалне самоуправе.

Одлука о жалби из става 1.овог члана доноси се у року од 30 дана.

**Члан \_\_.**

*Извештавање о пружању услуге и упућивање корисника другом пружаоцу[[26]](#footnote-26)*

Ако овлашћени пружалац услуге одбије да кориснику пружи услугу предвиђену решењем о признавању права (упутом), дужан је да о томе одмах, писменим путем, обавести центар за социјални рад и корисника, и да за то наведе разлоге.

Поводом обавештења из става 1. овог члана, корисник у року од осам дана од пријема обавештења, може упутити притужбу центру за социјални рад.

Центар за социјални рад ће, пошто размотри притужбу из става 2. овог члана, упутити корисника другом овлашћеном пружаоцу са списка овлашћених пружалаца услуге, ако овлашћени пружалац услуге из става 1. овог члана упућеном кориснику не може пружити услугу.

О одбијању пружања услуге центар за социјални рад одмах обавештава надлежно одељење градске/општинске управе, орган надлежан за издавање лиценце пружаоцима услуга социјалне заштите и инспекцију социјалне заштите.

**Члан \_\_.**

*Извештавање о реализованим упутима/уговорима о пружању услуге[[27]](#footnote-27)*

О реализованим упутима, односно закљученим уговорима о пружању услуге социјалне заштите из става 1. претходног члана, центар за социјални рад извештава надлежно одељење градске/општинске управе о непосредном уговарању коришћења услуге одмах по отпочињању пружања услуге.

Центар за социјални рад подноси годишњи извештај о одбијању пружања услуга министарству надлежном за социјална питања, надлежном одељењу градске/општинске управе и заводу за социјалну заштиту.

**Члан \_\_.**

*Непосредно уговарање коришћења услуге[[28]](#footnote-28)*

Корисник, односно законски заступник корисника, може непосредно одабрати услугу социјалне заштите, односно пружаоца услуге социјалне заштите и закључити уговор о коришћењу услуге са изабраним пружаоцем услуге социјалне заштите.

У случају из става 1. овог члана процену потребе корисника за услугом врши установа социјалне заштите која пружа услугу, односно пружалац услуге социјалне заштите, у складу са овом одлуком.

Глава 4. Финансирање услуга социјалне заштите

**Члан \_\_.**

*Средства за финансирање права услуга социјалне заштите*

Средства за пружање услуга социјалне заштите обезбеђују се:

* из буџета града / општине \_\_\_\_\_ за кориснике који имају пребивалиште на територији града/општине \_\_\_\_\_\_\_\_;
* из средства корисника и учешћа корисника у трошковима услуге;
* из буџета других локалних самоуправа на чијој територији корисници услуге имају пребивалиште у складу са међуопштинским споразумом о пружањеу услуге;
* из наменских трансфера обезбеђених у складу са чланом 207. Закона о социјалној заштити и Уредбом о наменским трансферима;
* из других извора (партнерства са националним и међународним организацијама, донација, добровољних прилога и сл.).

**Члан \_\_.**

*Плаћање услуге[[29]](#footnote-29)*

У зависности од социјално-економског статуса корисника, плаћање услуге може бити:

* у целости из средстава корисника, његовог сродника или трећег лица;
* уз делимично учешће корисника, његовог сродника, трећег лица или буџета јединице локалне самоуправе;
* у целости из буџета јединице локалне самоуправе.

**Члан \_\_.**

*Учешће корисника у трошковима услуге*

Корисник учествује у плаћању услуге у складу са Правилником о критеријумима за учешће корисника у цени услуге.

Сагласност на предлог Правилника даје **градско / општинско веће** на предлог надлежног/е управе / одељења / службе градске / општинске управе.

Сагласност на Одлуку о цени услуга даје градско/општинско веће на предлог надлежног/е управе/одељења/службе градске/општинске управе.

**Део трећи: Материјална подршка**

Глава 1. Сврха, врсте и корисници права на мере материјалне подршке

**Члан \_\_.**

*Сврха и врсте мера материјалне подршке*

Право на материјалну подршку остварује се ради обезбеђења егзистенцијалног минимума и подршке социјалној укључености корисника[[30]](#footnote-30).

Град/општина \_\_\_\_\_\_\_ обезбеђује право на следеће врсте материјалне помоћи[[31]](#footnote-31):

1. **Материјална подршка у новцу** 
   1. једнократна новчана помоћ
   2. ванредна / увећана новчана помоћ
   3. социјално укључивање корисника једнократне новчане помоћи
2. **Материјална подршка у натури** 
   1. бесплатан оброк у народној кухињи
   2. опремање корисника за смештај у установу социјалне заштите или другу породицу
   3. обезбеђење огрева за кориснике новчане социјалне помоћи
   4. \_\_\_\_\_ (друге мере у складу са потребама локалне заједнице)
3. **Остале врсте материјалне подршке** 
   1. потпуно или делимично ослобађање од плаћања стамбено-комуналних услуга
   2. субвенције превоза
   3. \_\_\_\_\_ (друге врсте материјалне подршке)
   4. \_\_\_\_\_ (друге мере у складу са потребама локалне заједнице)

**Члан \_\_.**

*Критеријуми за остваривање права на мере материјалне подршке*

Критеријуми за остваривање права на мере материјалне подршке, надлежност и поступак за остваривање права и друга питања од значаја за обезбеђивање права биће дефинисана посебним правилником за сваку од мера материјалне подршке предвиђено овом одлуком.

Сагласност на предлог правилника, израђеног од стране надлежног одељења градске / општинске управе, даје градско/општинско веће.

*Одељак 1. Материјална помоћ у новцу*

**Члан \_\_.**

*Једнократна новчана помоћ[[32]](#footnote-32)*

Једнократну новчану помоћ као вид материјалне подршке могу користити појединац и породица, који се нађу у стању социјалне потребе, у случајевима везаним за задовољење основних животних потреба, отклањање последица елементарних непогода, тешку болест, прихват по престанку смештаја у установу, као и у другим ванредним приликама које не могу самостално превазићи, а нарочито када немају никаквих прихода и не могу, из Законом предвиђених разлога, да остваре право на редовну новчану социјалну помоћ.

Висина једнократне помоћи у новцу утврђује се у зависности од потреба корисника и расположивих буџетских средстава, и може се одобрити највише до износа новчане социјалне помоћи за појединца, која се финансира из буџета Републике Србије, према последњем објављеном податку.

Износ једнократне новчане помоћи не може бити већи од просечне зараде по запосленом у једници локалне самоуправе у месецу који претходи месецу у коме се врши исплата.[[33]](#footnote-33)

Једнократна новчана помоћ може се одобрити истом кориснику највише три пута у току године, а само изузетно више пута у току године, уколико укупна средства примљена по овом основу не прелазе износ просечне нето зараде по запосленом у Републици Србији према последњем објављеном податку у моменту подношења захтева.

Решење о признавању права на једнократну новчану помоћ доноси центар за социјални рад у складу са Правилником о додели једнократне помоћи .

Исплату једнократних новчаних помоћи врши центар за социјални рад из средстава буџета локалне самоуправе.

**Члан \_\_.**

*Ванредна/увећана новчана помоћ*

Право на ванредну новчану помоћ могу остварити:

* породице у којима несрећним случајем наступи смрт једног или више чланова породичног домаћинства;
* појединац који се разболи од тешке болести, односно породице чији се члан разболи од тешке болести;
* појединци и породице у другим изузетно тешким ситуацијама по оцени стручног тима Центра.

**Члан \_\_.**

*Услов за остваривање права наванредну новчану помоћ*

Услов за остваривање права на ванредну новчану помоћ је да просечни месечни приход породице у претходна три месеца, у односу на месец у коме је поднет захтев, не прелази износ просечне нето зараде у Републици Србији према последњим објављеним подацима органа надлежног за послове статистике.

**Члан \_\_.**

*Износ ванредне новчане помоћи*

Ванредна помоћ може се исплатити највише у износу до једне и по просечне нето зараде у Републици Србији према последњем објављеном податку у моменту подношења захтева.

**Члан \_\_.**

*Исплата ванредне (једнократне) новчане помоћи*

Право на ванредну новчану помоћ може се остварити само једном у току године, без обзира на основ.

Решење о признавању права на једнократну новчану помоћ доноси центар за социјални рад у складу са Правилником о додели једнократне помоћи.

Исплату једнократних новчаних помоћи врши центар за социјални рад из средстава буџета локалне самоуправе.

**Члан \_\_.**

*Социјално укључивање корисника новчане социјалне помоћи*

Радно способни корисници новчане социјалне помоћи помоћи, у складу са Законом о социјалној заштити и Уредбом о мерама социјалне укључености корисника новчане социјалне помоћи, могу бити упућени у јавно предузеће, установу или другу јавну службу чији је оснивач град/општина \_\_\_\_\_\_\_, ради обављања одређеног броја сати друштвено корисног рада сразмерно висини новчане помоћи.

Центар за социјални рад закључује споразум са корисником новчане помоћи о активном превазилажењу његове неповољне социјалне ситуације, који садржи активности и обавезе корисника, као и могућност умањења и престанка права на материјалну подршку у случају неоправданог неизвршавања обавеза из споразума (индивидуални план активације).

Накнада за један сат друштвено корисног рада утврђује се у висини минималне нето зараде по радном часу у моменту упућивања корисника на рад.

Новчану социјалну помоћ одобрава и исплаћује центар за социјални рад, у партнерству са градском / општинском управом (одељењем / службом за друштвене делатности).

*Одељак 2. Материјална подршка у натури*

**Члан \_\_.**

*\_\_\_\_\_\_\_\_\_\_\_\_\_\_\_\_\_\_ (Навести меру материјалне подршке)*

ПРИМЕР

**Члан \_\_.**

*Бесплатан оброк у народној кухињи*

Право на бесплатан оброк има лице које је корисник права на новчану социјалну помоћ, као и друга лица у стању социјалне потребе, по стручној процени центра за социјални рад.

**Члан \_\_.**

Поступак припреме и поделе бесплатних оброка организује и спроводи Црвени крст, односно друго правно и физичко лице са којим град/општина закључи уговор по окончаном поступку јавне набавке за избор пружаоца ове услуге.

**Члан \_\_.**

Правилником о праву на бесплатан оброк дефинише се надлежност центра за социјални рад за признавање права на бесплатан оброк, критеријуми за признавање права, поступак за коришћење права на бесплатан оброк у народној кухињи.

**Члан \_\_.**

*Обезбеђење огрева*

Огрев за зиму се, као вид материјалне подршке, обезбеђује се \_\_\_\_\_\_\_\_\_\_\_\_\_\_ (нпр. корисницима новчане социјалне помоћи).

Признавање права на обезбеђивање огрева врши центар за социјални рад града / општине \_\_\_\_\_.

Решење о признавању права на обезбеђивање огрева у Народној кухињи доноси центар за социјални рад у складу са Правилником о обезбеђивању огрева.

Сагласност на предлог правилника надлежне градске / општинске управе даје градско/општинско веће \_\_\_\_\_\_\_\_\_.

*Одељак 3. Остале врсте материјалне подршке*

**Члан \_\_.**

*\_\_\_\_\_\_\_\_\_\_\_\_\_\_\_\_\_\_\_ (Навести врсту материјалне подршке)*

ПРИМЕР

**Члан \_\_.**

*Потпуно или делимично ослобађање од плаћања стамбено-комуналних услуга*

Право на субвенције комуналних услуга се признаје \_\_\_\_ (навести којим категоријама социјално угрожених грађана се признаје право на субвениције комуналих услуга).

Признавање права на потпуно или делимично ослобађање од плаћања стамбено – комуналних услуга врши центар за социјални рад града/општине \_\_\_\_\_.

Решење о признавању права на потпуно или делимично ослобађање од плаћања стамбено – комуналних услуга у складу са Правилником о обезбеђивању огрева.

Сагласност на предлог правилника надлежне градске/општинске управе даје градско/општинско веће \_\_\_\_\_\_\_\_\_.

Градска/општинскауправа закључује уговор са јавно комуналним предузећем којим се дефинише начин обезбеђења субвенција, износ субвенције и остала питања од значаја за остварење овог права.

**Члан \_\_.**

*Право на бесплатан превоз ученика основних и средњих школа/пензионера*

Право на бесплатан превоз признаје се ученицима основних и средњих школа у складу са критеријумима дефинисаним **Правилником** о бесплатном превозу ( ученика/пензионера).

Избор пружаоца услуге бесплатног превоза ученика врши се путем јавне набавке, а права и обавезе градске управе и изабраног пружаоца дефинишу се уговором.

Глава 2. Поступак за остваривање права на мере материјалне подршке

**Члан \_\_.**

*Покретање поступка и одлучивање по захтеву*

Поступак за остваривање права на мере материјалне подршке покреће се на захтев корисника или по службеној дужности.

По захтевима за коришћење права на мере материјалне подршке из ове Одлуке, у првом степену решава центар за социјални рад, осим за: \_\_\_\_\_\_\_\_\_\_ (нпр. бесплатан превоз ученика основних и средњих школа).

НАПОМЕНА

**За сваку меру материјалне подршке превиђену одлуком навести надлежност за одлучивање о праву.**

ПРИМЕР

По захтевима за признавања права на \_\_\_\_\_ (нпр. бесплатан превоз ученика), у првом степену решава надлежна служба градске/општинске управе.

**Члан \_\_.**

*Право на жалбу*

Корисник коме није признато право на мере материјалне подршке из ове Одлуке има право жалбе у року од \_\_\_\_ дана.

По жалбама на првостепене одлуке одлучује у другом степену градско/општинско веће у складу са чл.\_\_ статута града/оштине \_\_\_\_\_\_\_\_\_\_\_\_\_\_.

**Члан \_\_.**

*Обавеза доношења правилника*

Центар за социјални рад доноси правилник/е којим дефинишу материјално правна и процесно правна питања од значаја за остваривање права на: \_\_\_\_\_\_\_\_\_\_\_\_\_ (навести меру/е материјалне подршке).

Надлежна служба градске / општинске управе доноси доноси правилник/е којим се дефинишу материјално правна и процесно правна питања од значаја за остваривање права на: \_\_\_\_\_\_\_\_\_\_ (навести меру/е материјалне подршке).

Сагласност на предлог правилника за сваку од мера материјалне подршке градске/општинске управе или Центра за социјални рад даје градско/општинско веће.

ОПЦИОНО

Јавно комунално предузеће, односно изабрани превозник предлаже правилник о субвенцијама (комуналних услуга, превоза) градском / општинском већу на сагласност.

Глава 3. Финансирање права на мере материјалне подршке

**Члан \_\_.**

*Средства*

Средства за остваривање права на мере материјалне подршке у социјалној заштити предвиђене овом Одлуком обезбеђују се:

* из буџета града/општине\_\_\_\_\_
* из других извора (партнерство са националним и међународним организацијама, донације, добровољни прилози и сл.).

**Члан \_\_.**

*Трошкови обезбеђивања права на материјалну подршку*

Буџетом града/општине\_\_\_\_\_\_ се опредељују и средства за материјалне трошкове и зараде запослених који обављају послове везане за реализацију материјалне подршке.

**Део четврти: Унапређења социјалне заштите**

Глава 1. Програми унапређења социјалне заштите[[34]](#footnote-34)

**Члан \_\_.**

*Програми за унапређење социјалне заштите*

Град/општина \_\_\_\_\_\_\_\_\_\_ утврђује годишњи програм мера и активности за подстицај и развој постојећих и нових услуга социјалне заштите у складу са стратегијом коју доноси Влада Републике Србије и релевантим стратешким документима града/општине.

**Члан \_\_.**

*Савет за социјалну заштиту*

За потребе унапређења социјалне заштите града/општине \_\_\_\_\_\_, градско/општинско веће, у складу са Статутом града/општине \_\_\_\_\_\_, оснива Савет за социјалну заштиту, као међусекторско саветодавно тело.

Састав, надлежност, права и обавезе чланова Савета дефинишу се Правилником о раду који усваја градско/општинско веће.

**Члан \_\_.**

*Надлежност за усвајање програма*

Програм унапређења социјалне заштите усваја Скупштина града/општине \_\_\_\_\_\_ на предлог Савета за социјалну заштиту.

**Члан \_\_.**

*Средства за финансирање програма*

Средства за финансирање програма унапређења социјалне заштите, укључујући и средства за примену, праћење и процену ефеката програма обезбеђују се у буџету града/општине \_\_\_\_\_\_\_\_\_\_.

Глава 2. Праћење и процена квалитета услуга и материјалне подршке

**Члан \_\_.**

*Праћење и процена квалитета пружања услуга и права*

Поступак праћења и процене квалитета услуга и остваривања материјалне подршке поверава се надлежном одељењу градске/општинске управе \_\_\_\_\_\_\_ у чијој су надлежности послови из области социјалне заштите.

**Део пети: Прелазне и завршне одредбе**

**Члан \_\_.**

Поступaк зa коришћење услугa и оствaривaње мaтеријaлне подршке води се по одредбaмa Зaконa о општем упрaвном поступку, aко Зaконом о социјaлној зaштити није другaчије одређено.

**Члан \_\_.**

Поступци зa оствaривaње прaвa и пружaњa услугa социјaлне зaштите који су зaпочети, a нису окончaни до дaнa ступaњa нa снaгу ове одлуке, окончaће се по одредбaмa ове одлуке.

**Члан \_\_.**

Дaном ступaњa нa снaгу ове одлуке престaје дa вaжи Одлукa о социјaлној зaштити (Сл. лист бр. \_\_\_)

**Члан \_\_.**

Овa одлукa ступa нa снaгу осмог дaнa од дaнa објaвљивaњa у "Сл. листу грaдa/општине \_\_\_\_\_\_\_\_ бр. \_\_\_\_".

1. <http://www.paragraf.rs/propisi/zakon_o_lokalnoj_samoupravi.html> [↑](#footnote-ref-1)
2. за ЈЛС са статусом града, а у вези са чланом 23. став 4 и чланом 24. став 1, Закона о локалној самоуправи [↑](#footnote-ref-2)
3. члан 1. Закона о социјалној заштити [↑](#footnote-ref-3)
4. чланови 4. и 5. Закона о социјалној заштити [↑](#footnote-ref-4)
5. члан 41. Закона о социјалној заштити [↑](#footnote-ref-5)
6. члан 22., Закона о социјалној заштити [↑](#footnote-ref-6)
7. Наменским трансферима, у складу са законом којим се уређује финансирање јединица локалне самоуправе, из буџета Републике Србије могу се финансирати: 1) услуге социјалне заштите које по овом закону финансирају јединице локалне самоуправе - у јединицама локалне самоуправе чији је степен развијености, утврђен у складу са прописима којима се уређује разврставање јединица локалне самоуправе према степену развијености - испод републичког просека; 2) услуге социјалне заштите у јединицама локалне самоуправе на чијој територији се налазе установе за домски смештај у трансформацији, укључујући и трошкове трансформације тих установа; 3) иновативне услуге и услуге социјалне заштите од посебног значаја за Републику Србију. [↑](#footnote-ref-7)
8. члан 112. Закона о социјалној заштити [↑](#footnote-ref-8)
9. члан 7. и 58. Закона о социјалној заштити [↑](#footnote-ref-9)
10. “Сл.гласник РС.“ бр. 112/2014 [↑](#footnote-ref-10)
11. Локалном одлуком о социјалној заштити одабрати корисничке групе услуге дневног боравка, уколико се не планира успостављање услуге за сваку групу предвиђену законом за коју су дефинисани стандарди. [↑](#footnote-ref-11)
12. #### члан 100. Правилника о ближим условима и стандардима за пружање услуга социјалне заштите („Сл. гласник РС.“ бр.42/2013)

    [↑](#footnote-ref-12)
13. члан 99. Правилника о ближим условима и стандардима за пружање услуга социјалне заштите („Сл. Гласник РС.“ бр.42/2013) [↑](#footnote-ref-13)
14. члан 46. Закона о социјалној заштити [↑](#footnote-ref-14)
15. члан 209., став 1., тачка 5. и 9. Закона о социјалној заштити [↑](#footnote-ref-15)
16. члан 64. Закона о социјалној заштити: „Услуге социјалне заштите које обезбеђује град/општина \_\_\_\_\_\_\_\_, за којима постоји потреба, а не могу их обезбедити у потребном обиму установе социјалне заштите које је основала јединица локалне самоуправе, набављају се од пружаоца услуга социјалне заштите који је за то лиценциран кроз поступак јавне набавке услуга социјалне заштите, у складу са Законом који уређује јавне набавке, Законом о социјалној заштити и прописима донетим за њихово спровођење [↑](#footnote-ref-16)
17. члан 65. Закона о социјалној заштити – Позив за подношење понуда и закључење уговора о јавној набавци [↑](#footnote-ref-17)
18. члан 65., став 5, Закона о социјалној заштити - Пружалац услуга социјалне заштите који је добио лиценцу за пружање услугe социјалне заштите и са којим је закључен уговор о јавној набавци услуге из става 1. овог члана има статус овлашћеног пружаоца услуге социјалне заштите [↑](#footnote-ref-18)
19. члан 65., став 3, Закона о социјалној заштити [↑](#footnote-ref-19)
20. члан 69. Закона о социјалној заштити [↑](#footnote-ref-20)
21. члан 68. Закона о социјалној заштити [↑](#footnote-ref-21)
22. члан 69. ст.2. Закона о социјалној заштити [↑](#footnote-ref-22)
23. члан 74. Закона о социјалној заштити [↑](#footnote-ref-23)
24. члан 69. ст.3. 3акона о социјалној заштити [↑](#footnote-ref-24)
25. члан 73. Закона о социјалној заштити [↑](#footnote-ref-25)
26. члан 75. Закона о социјалној заштити [↑](#footnote-ref-26)
27. члан 76. Закона о социјалној заштити: Центар за социјални рад подноси годишњи извештај о одбијању пружања услуга социјалне заштите министарству надлежном за социјална питања, надлежном одељењу градске/општинске управе и заводу за социјалну заштиту. [↑](#footnote-ref-27)
28. члан 77. Закона о социјалној заштити [↑](#footnote-ref-28)
29. члан 72. Закона о социјалној заштити [↑](#footnote-ref-29)
30. члан 5., став 3, Закона о социјалној заштити [↑](#footnote-ref-30)
31. **Напомена:** осим права на једнократну новчану помоћ у новцу и натури дефинисану чланом 110. Закона о социјалној заштити, побројана су права на мере материјалне подршке која се најчешће признају одлукама социјалне заштите [↑](#footnote-ref-31)
32. члан 110. Закона о социјалној заштити [↑](#footnote-ref-32)
33. члан 110.ст.6 , Закона о социјаној заштити [↑](#footnote-ref-33)
34. члан 20. Закона о социјалној заштити [↑](#footnote-ref-34)